Babelscape/SREDFM huggingface dataset:
Ο Πύργος

Ο Πύργος (γερμανικά: "Das Schloss" ή επίσης "Das Schloß") είναι μυθιστόρημα του 1926 από τον Φραντς Κάφκα. Σε αυτό ο πρωταγωνιστής γνωστός μόνο ως Κ. φτάνει σε ένα χωριό και προσπαθεί να αποκτήσει πρόσβαση στις μυστηριώδεις αρχές οι οποίες κυβερνούν από έναν πύργο. Ο Κάφκα πέθανε πρωτού ολοκληρώσει το έργο, αλλά φαίνεται ότι θα έληγε με τον Κ να πεθαίνει στο χωριό και ο Πύργος να τον ειδοποιεί στο νεκροκρέβατό του ότι «η νόμιμη αίτηση να μείνει στο χωριό δεν ήταν έγκυρη, όμως, λαμβάνοντας υπόψιν συγκεκριμένες συνθήκες, μπορούσε να μείνει και να δουλέψει στο χωριό». Σκοτεινό και κατά τόπους σουρεαλιστικό, ο Πύργος πιο συχνά γίνεται κατανοητός ως ένα έργο σχετικά με την αποξένωση, την ατελείωτη γραφειοκρατία, την απόγνωση που σχετίζεται με την διεξαγωγή δουλειάς σε αδιαφανή περιβάλλοντα και την μάταιη επιδίωξη ενός ανεπίτευκτου σκοπού.
Ιμάντ Χαμίς

Ο Ιμάντ Μοχάμαντ Ντιμπ Χαμίς (Imad Mohammad Deeb Khamis (αραβικά: عماد محمد ديب خميس), γεννημένος την 1η Αυγούστου 1961 κοντά στη Δαμασκό της Ηνωμένης Αραβικής Δημοκρατίας) είναι πολιτικός από τη Συρία, ο οποίος διατέλεσε πρωθυπουργός της Συρίας από τις 3 Ιουλίου 2016 ως τις 11 Ιουνίου 2020. 

Ο Χαμίς σπούδασε ηλεκτρολόγος μηχανολόγος στο Πανεπιστήμιο της Δαμασκού. Το 1987 έγινε επικεφαλής διαφόρων τμημάτων της Γενικής Οργάνωσης Πωλήσεων και Επενδύσεων και το 2005 ο Ιμάντ Χαμίς έγινε Γενικός Διευθυντής της Γενικής Εταιρείας Ηλεκτρισμού. 

Ο Χαμίς έγινε υπουργός Ηλεκτρισμού της χώρας το 2011. Στις 24 Μαρτίου 2012 τέθηκε στον κατάλογο κυρώσεων της Ευρωπαϊκής Ένωσης στις 24 Μαρτίου 2012, επειδή κατέστειλε επανειλημμένα την αντιπολίτευση ως κατασταλτικό μέτρο κατά τη διάρκεια του εμφυλίου πολέμου στη Συρία . Στις 22 Ιουνίου 2016 επιλέχτηκε από τον πρόεδρο Μπασάρ Άσαντ ως νέος πρωθυπουργός και του ζήτησε να σχηματίσει νέα κυβέρνηση, διαδεχόμενος τον Ουαέλ αλ-Χάλκι.

Παρέμεινε στην πρωθυπουργία ως την απόλυσή του, τον Ιούνιο του 2020. Σύμφωνα με την λιβανέζικη εφημερίδα "AΑλ Αχμπάρ" ο Χαμίς μετά την απομάκρυνσή του από το πρωθυπουργικό αξίωμα συνελήφθη και ανακρίθηκε για διαφθορά. Ωστόσο, λίγο αργότερα, έκανε μια εμφάνιση στην κάλπη, ενώ ψήφιζε στις βουλευτικές εκλογές.
Κιόκο Νακαγιάμα

Η Κιόκο Νακαγιάμα (ιαπωνικά: "中山 恭子", "Nakayama Kyōko") είναι Ιαπωνίδα πολιτικός, γεννημένη στις 26 Ιανουαρίου 1940, η οποία διετέλεσε μέλος της Κυβερνήσεως Φουκούντα ως Κρατική Υπουργός για τον Πληθυσμό, την Ισότητα των Φύλων και το Ζήτημα των Απαγωγών, καθώς και μέλος της Βουλής των Συμβούλων.
Μπρίτανι Μπράουν

Η Μπρίτανι Μπράουν (γεν. 18 Απριλίου 1995) είναι Αμερικανίδα δρομέας ταχύτητας. Το 2019, κέρδισε ένα απροσδόκητο αργυρό μετάλλιο στα 200 μέτρα γυναικών, με ατομικό ρεκόρ στα 22.22 δευτερόλεπτα.
OK Boomer

Το " OK Boomer " είναι μια ατάκα και διαδικτυακό μιμίδιο που κέρδισε δημοτικότητα μεταξύ των νεότερων ατόμων κατά τη διάρκεια του 2019. Χρησιμοποιείται για την απόρριψη ή διακωμώδηση της συμπεριφοράς που στερεοτυπικά αποδίδεται στην γενιά baby boomer. Μια συμπεριφορά η οποία από πολλούς θεωρείται απαρχαιωμένη.
Μαριέτ Χάνσον

Η Μαριέτ Χάνσον (γ. 23 Ιανουαρίου 1983), πολλές φορές αναφέρεται και σαν MaryJet ή απλώς Mariette, είναι Σουηδή τραγουδίστρια και τραγουδοποιός. Η Χάνσεν συμμετείχε στο Sikta mot stjärnorna "(Σουηδική προεπιλογή για το European Soundmix Show)" το 1999, μιμήθηκε τον τραγουδίστρια Amanda Marshall. Είναι γνωστή στο Σουηδικό κοινό μετά τη συμμετοχή της στο Idol 2009 του σουηδικού καναλιού TV4. Ένα χρόνο μετά, η Χάνσον ανακοινώθηκε ως η "homo της χρονιάς" στο QX Gaygala στη Στοκχόλμη.

Το 2013, έπαιξε κιθάρα στην μπάντα του Magnus Uggla κατά τη διάρκεια του σόου του "Magnus Den Store" στο Hamburger Börs της Στοκχόλμης. Το 2014 έκανε τουρ μαζί με την Έις Γουάιλντερ που ήρθε δεύτερη στο Melodifestivalen 2014, τη Σουηδική προεπιλογή για τον Διαγωνισμό Τραγουδιού της Eurovision 2014.

Η Μαριέτ Χάνσον συμμετείχε σόλο στο Melodifestivalen 2015 με το τραγούδι "Don't Stop Believing", στον δεύτερο ημιτελικό. Προκρίθηκε στον τελικό στην Friends Arena, τερματίζοντας στην τρίτη θέση.

Συμμετείχε στο Melodifestivalen 2017 με το τραγούδι "A Million Years". Προκρίθηκε στον τελικό στις 11 Μαρτίου 2017 όπου ήρθε τέταρτη.

Συμμετείχε και πάλι στο Melodifestivalen για τρίτη φορά το 2018 με το τραγούδι "For You" όπου ήρθε πέμπτη στον τελικό.
Χάρι Ουίνστον

Ο Χάρι Ουίνστον (αγγλικά: 
Harry Winston), 1 Μαρτίου 1896 - 28 Δεκεμβρίου 1978) ήταν Αμερικανός κοσμηματοπώλης. Υπήρξε ιδιοκτήτης του διάσημου διαμαντιού Χόουπ (Diamond Hope), όπου αργότερα το έδωσε στο Ινστιτούτο Σμιθσόνιαν.
Ο Πέτρος και τα κορίτσια του

Ο Πέτρος και τα κορίτσια του είναι τίτλος ελληνικής κωμικής τηλεοπτικής σειράς παραγωγής 1994-1996. Το σενάριο της σειράς έγραψε ο Κώστας Τσόκαλης, ενώ τη σκηνοθεσία ανέλαβε ο Άκης Σταματιάδης.

Η σειρά προβλήθηκε από το Mega Channel και διήρκησε 2 τηλεοπτικές σεζόν, από τον Σεπτέμβριο του 1994 έως τον Ιούνιο του 1996.
Ζαν Φρουασάρ

Ο Ζαν Φρουασάρ (γαλλικά: Jean Froissart ή Jehan Froissart) (περ. 1337, Βαλανσιέν - περ. 1410) ήταν Γάλλος αυλικός ποιητής και χρονικογράφος. Είναι ένας από τους σημαντικότερους χρονικογράφους της μεσαιωνικής περιόδου. Για αιώνες, τα Χρονικά του Φρουασάρ αναγνωρίστηκαν ως η κύρια έκφραση του ιπποτικού και αυλικού ιδεώδους της εποχής στην Αγγλία και τη Γαλλία τον 14ο αιώνα. Η ιστορία του είναι επίσης μία από τις σημαντικότερες πηγές για το πρώτο μισό του Εκατονταετούς πολέμου.
Πέδρο Άρτσε

Ο Πέδρο Άρτσε Λαταπί (ισπ. "Pedro Arce Latapí") είναι Μεξικανός ποδοσφαιριστής, ο οποίος αγωνίζεται ως μεσοεπιθετικός για τον Πανιώνιο.
Μπρούνο Μπρόιερ

Ο Μπρούνο Μπρόιερ (4 Φεβρουαρίου 1893 - 20 Μαΐου 1947) ήταν γερμανός στρατηγός διοικητής των γερμανικών ενόπλων δυνάμεων στην Ελλάδα από το 1942-1944, ο οποίος εκτελέστηκε μετά από δίκη στην Ελλάδα το 1947 και θάφτηκε στο Μάλεμε.

Υπηρέτησε ως στρατηγός στην Κρήτη (γνωστή ως Οχυρό Κρήτη από τους Γερμανούς). Μετά τον πόλεμο, ο Μπρόιερ δικάστηκε για εγκλήματα πολέμου και εκτελέστηκε, μαζί με τον Φρίντριχ-Βίλχελμ Μύλλερ, στην επέτειο της γερμανικής εισβολής στην Κρήτη.

Κατηγορία:Γερμανοί εγκληματίες
Μπεσάρ

Το Μπεσάρ () είναι πόλη, πρωτεύουσα της ομώνυμης επαρχίας στην Αλγερία. Το 2008 η πόλη είχε πληθυσμό 165.627 κατοίκων, από 134.954 το 1998, με ετήσιο ρυθμό αύξησης 2,1%. Η κοινότητα καλύπτει έκταση 5.050 τ.χλμ.. 

Πριν την ανακάλυψη του άνθρακα στην περιοχή το 1907, το Μπεσάρ ήταν μια μικρή πόλη όπως πολλές άλλες στην περιοχή. Αναπτύχθηκε από τη δραστηριότητα των ανθρακωρυχείων μέχρις ότου η παραγωγή πετρελαίου κατέλαβε την αγορά.

Δερμάτινα είδη και κοσμήματα είναι γνωστά προϊόντα του Μπεσάρ. Χουρμάδες, λαχανικά, σύκα, δημητριακά και αμύγδαλα παράγονται κοντά στο Μπεσάρ. Υπάρχουν αποθέματα λιθάνθρακα κοντά στο Μπεσάρ, αλλά δεν είναι εκμεταλλεύσιμα σε μεγάλο βαθμό, διότι το κόστος μεταφοράς είναι πολύ υψηλό σε σχέση με το κόστος των κοιτασμάτων πετρελαίου και αερίου της ανατολικής Αλγερίας. Η πόλη ήταν κάποτε η έδρα γαλλικού τάγματος Λεγεώνας των Ξένων. 

Ο πομπός βραχέων Κεναντσά, του οποίου οι πύργοι είναι οι ψηλότερες δομές στην Αλγερία με 357 μ., βρίσκεται κοντά στο Μπεσάρ.
Navios Maritime Holdings

Η Navios Maritime Holdings Inc. ("Navios") είναι μια παγκόσμια ναυτιλιακή και εφοδιαστική εταιρία που εστιάζεται στη μεταφορά και τη μεταφόρτωση εμπορευμάτων ξηρού φορτίου, όπως σιδηρομεταλλεύματος, άνθρακα και σιτηρών. Η Navios δημιουργήθηκε το 1954 από την US Steel για τη μεταφορά σιδηρομεταλλεύματος στις ΗΠΑ και την Ευρώπη. Από τότε, η Navios έχει διαφοροποιηθεί γεωγραφικά και επέκτεινε το φάσμα των επιχειρηματικών δραστηριοτήτων της, έτσι ώστε να ελέγχει επί του παρόντος 49 πλοία συνολικού ύψους περίπου 5,1 εκατομμυρίων τόνων.

Η Navios είναι εισηγμένη στο Χρηματιστήριο της Νέας Υόρκης ως "NYSE: NM".

Η Navios South American Logistics Inc. - είναι θυγατρική του ομίλου "Navios", διαθέτει ένα λιμάνι / αποθήκη μεταφόρτωσης στην Ουρουγουάη, λιμενική εγκατάσταση στην Παραγουάη και μια καλά οργανωμένη επιχείρηση φορτηγίδων και καμποτάζ για διάφορα προϊόντα.

Η Navios διατηρεί γραφεία στον Πειραιά, την Νέα Υόρκη-ΗΠΑ, στο Μοντεβιδέο-Ουρουγουάη, την Αμβέρσα-Βέλγιο, το Μπουένος Άιρες-Αργεντινή και την Ασουνσιόν-Παραγουάη. Ο Όμιλος Navios περιλαμβάνει εταιρίες Navios Maritime Partners LP, εισηγμένες στο Χρηματιστήριο της Νέας Υόρκης με το σύμβολο «NYSE: NMM» και Navios Maritime Acquisition Corporation, εισηγμένες στο Χρηματιστήριο της Νέας Υόρκης με το σύμβολο «NYSE: NNA». Συνολικά, ο όμιλος Navios ελέγχει 99 πλοία (ιδιόκτητα και μακροπρόθεσμα ναυλωμένα) και περίπου 10,7 εκατομμύρια dwt (70 πλοία ξηρού φορτίου χύδην = 7,4 εκατομμυρίων dwt και 29 πλοία τάνκερ = 3,3 εκατομμυρίων dwt).
Αντζίντι Τσετιάρ

Ο Αντζίντι Τσετιάρ (Angidi Verriah Chettiar, (அங்கிடி செட்டியார்), 1928-2010) ήταν πολιτικός από τον Μαυρίκιο. Υπηρέτησε δύο φορές ως Αντιπρόεδρος του Μαυρίκιου ως τον θάνατό του τον Σεπτέμβριο του 2010.
 Στη διάρκεια όλης της πολιτικής του σταδιοδρομίας, παρέμεινε θερμός οπαδός και μέλος του Εργατικού Κόμματος.
Πρόεδρος του Μαυρίκιου

Ο Πρόεδρος του Μαυρίκιου () είναι το ανώτερο αξίωμα στη Δημοκρατία του Μαυρίκιου και ο αρχηγός κράτους. Εκλέγεται από τα μέλη της Εθνοσυνέλευσης με πρόταση που καταθέτει ο Πρωθυπουργός. Καθώς το πολίτευμα στη χώρα είναι κοινοβουλευτική δημοκρατία, τα καθήκοντα του Προέδρου είναι εθιμοτυπικά. Η εκλογή του γίνεται από την Εθνοσυνέλευση, όπως ορίζεται από το Σύνταγμα του Μαυρίκιου. Η επίσημη κατοικία του είναι ο Προεδρικός Οίκος (State House). Ο Πρόεδρος πρέπει να είναι τουλάχιστον 40 ετών σε ηλικία και να μην ανήκει σε κανένα πολιτικό κόμμα. Από τις 2 Δεκεμβρίου 2019 πρόεδρος είναι ο Πριθβιράισινγκ Ρούπουν.
Μεγάλη Ζακερί

μικρογραφία|370x370εσ|Καταστολή της εξέγερσης Ζακερί τον Ιούνιο 1358
Η Μεγάλη Ζακερί (γαλλικά: Grande Jacquerie) ή απλά Ζακερί ήταν μια εξέγερση των χωρικών εναντίον των ευγενών που έλαβε χώρα στη βόρεια Γαλλία στις αρχές του καλοκαιριού του 1358 κατά τη διάρκεια του Εκατονταετούς Πολέμου (1337-1453). Η εξέγερση εξαπλώθηκε στις περιοχές του Παρισιού, της Πικαρδίας, Καμπανίας, Αρτουά και Νορμανδίας, επικεντρώθηκε στην κοιλάδα του Ουάζ βόρεια του Παρισιού και κατεστάλη μετά από μερικές εβδομάδες βίας. 

Η εξέγερση έγινε γνωστή ως «Ζακερί», επειδή οι ευγενείς ονόμαζαν υποτιμητικά κάθε χωρικό Ζακ (Ιάκωβο) ή Ζακ Μπονόμ (χαζο-Ιάκωβο). Ο αυλικός χρονικογράφος Ζαν Φρουασάρ, όπως και η πηγή του το χρονικό του Ζαν λε Μπελ, αναφέρεται στον επικεφαλής της εξέγερσης ως Ζακ Μπονόμ αν και στην πραγματικότητα ο αρχηγός της Ζακερί ονομάζονταν Γκιγιώμ Καλ. Η λέξη Ζακερί έγινε συνώνυμο των αγροτικών εξεγέρσεων γενικά τόσο στα γαλλικά όσο και στα αγγλικά .
Τρεφλ Σόποτ

Η Τρεφλ Σόποτ ("Trefl Sopot") είναι πολωνικός επαγγελματικός σύλλογος καλαθοσφαίρισης με έδρα το Σόποτ. Η ομάδα παίζει στο Πρωτάθλημα Πολωνίας (PLK). Ο σύλλογος ιδρύθηκε ως αντικατάσταση της Πρόκομ Ασέκο Σόποτ, που έφυγε από το Σόποτ για τη Γκντίνια το 2009.
Κόνερ Φράνκαμπ

Ο Κόνερ Φράνκαμπ "αγγ:" "Conner Frankamp" (Ουίτσιτα (Κάνσας), 16 Ιουλίου 1995), είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την Ζενίτ Αγίας Πετρούπολης.
Σταρτ Λούμπλιν

Η Σταρτ Λούμπλιν ("Start Lublin"), για λόγους χορηγίας Βικάνα Σταρτ ΣΑ Λούμπλιν ("Wikana Start SA Lublin"), είναι πολωνικός σύλλογος καλαθοσφαίρισης, με έδρα το Λούμπλιν. Συμμετέχει στο Πρωτάθλημα Πολωνίας (κορυφαία κατηγορία) από τη σεζόν 2014-15. Η αρένα για τους εντός έδρας αγώνες της είναι η Γκλόμπους ("Globus"), χωρητικότητας 5.000 ατόμων. Η ομάδα καλαθοσφαίρισης είναι κομμάτι της ΜΚΣ Σταρτ Λούμπλιν, όπου διαθέτει επίσης τμήματα σκακιού και στίβου.
Κάμιλ Λατσίνσκι

Ο Κάμιλ Λατσίνσκι ("Kamil Łączyński", ορθή ελληνική απόδοση: Κάμιλ Γουοντσίνσκι, γενν. 17 Απριλίου 1989) είναι Πολωνός καλαθοσφαιριστής, ο οποίος παίζει αγωνίζεται ως πόιντ γκαρντ για τη Σλασκ Βρότσλαβ και την Εθνική Πολωνίας.
Νεοντανταϊσμός

εναλλ.=|μικρογραφία|348x348εσ|"Αναδρομικό II" του Robert Rauschenberg (Retroactive II, 1963) (Μουσείο Σύγχρονης Τέχνης του Σικάγo)
Ο Νεοντανταϊσμός ήταν ένα κίνημα με ακουστικές, οπτικές και λογοτεχνικές εκδηλώσεις που είχαν ομοιότητες με την μέθοδο ή την πρόθεση με προηγούμενα έργα τέχνης Ντανταϊσμού (Dada). Επιδίωξε να κλείσει το χάσμα μεταξύ της τέχνης και της καθημερινής ζωής και ήταν ένας συνδυασμός παιχνιδιάρικης διάθεσης, εικονομαχίας και οικειοποίησης. Στις Ηνωμένες Πολιτείες ο όρος έγινε γνωστός από τα άρθρα που δημοσιεύτηκαν από την Μπάρμπαρα Ρόουζ στη δεκαετία του 1960 και αναφέρεται πρωτίστως, αν και όχι αποκλειστικά, στο έργο που δημιουργήθηκε εκείνη και την προηγούμενη δεκαετία. Υπήρξε επίσης μια διεθνής διάσταση στο κίνημα, ιδιαίτερα στην Ιαπωνία και στην Ευρώπη, που χρησιμεύει ως το θεμέλιο της Fluxus, της Ποπ Αρτ και της Αρ Νουβό (Nouveau réalisme). 

Ο Νεοντανταϊσμός χαρακτηρίζεται από τη χρήση σύγχρονων υλικών, λαϊκών εικόνων και παράλογης αντίθεσης. Ήταν μια αντίδραση στον προσωπικό συναισθηματισμό του Αφηρημένου Εξπρεσιονισμού και, λαμβάνοντας το προβάδισμα από την πρακτική του Μαρσέλ Ντυσάν και του Κουρτ Σβίττερς, αρνήθηκε τις παραδοσιακές έννοιες της αισθητικής. Εφαρμόζεται στο έργο καλλιτεχνών όπως του Robert Rauschenberg και του Jasper Johns λόγω της χρήσης του κολάζ, της συναρμολόγησης, διαφόρων υλικών που βρέθηκαν και της προφανώς αντιαισθητικής ατζέντας τους. 

Το ενωτικό στοιχείο της τέχνης της Νεο-Ντάδας είναι η επανεξέταση της ειρωνείας της Dada και η χρήση των αντικειμένων που βρέθηκαν και/ή των παρωχημένων δραστηριοτήτων ως οργάνων κοινωνικής και αισθητικής κριτικής. 

Η Dada σχηματίστηκε ως αρνητική αντίδραση στις φρικαλεότητες και την αθανασία του πρώτου παγκόσμιου πολέμου και οδήγησε στην τέχνη, την ποίηση και σατυρικές και παράλογες παραστάσεις. Στη δεκαετία του 1950 ο Rauschenberg, ο Johns και άλλοι άρχισαν να συμπεριλαμβάνουν λαϊκές εικόνες και παράλογες αντιπαραθέσεις στο έργο τους. 

Ο όρος Neo Dada αιτιολογείται χάρη στην παρουσία του Γάλλου καλλιτέχνη Dada, Μαρσέλ Ντυσάν στην Νέα Υόρκη, του οποίου οι ιδέες είχαν όλο και μεγαλύτερη επιρροή.
Αφρικανική πλάκα

μικρογραφία
Η Αφρικανική πλάκα είναι μια τεκτονική πλάκα που διασχίζεται από τον ισημερινό καθώς και τον πρώτο μεσημβρινό. Περιλαμβάνει το μεγαλύτερο μέρος της ηπείρου της Αφρικής, καθώς και ωκεάνιο φλοιό που βρίσκεται ανάμεσα στην ήπειρο και τις διάφορες μεσοωκεάνιες ράχες. Πριν από 60 με 10 εκατομμύρια έτη, άρχισε η ταφρογένεση της Σομαλικής πλάκας κατά μήκος της Τεκτονικής Τάφρου Ανατολικής Αφρικής. Δεδομένου ότι η αφρικανική ήπειρος αποτελείται από φλοιό τόσο από την Αφρικανική όσο και από την Σομαλική πλάκα, στη βιβλιογραφία η Αφρικανική πλάκα αναφέρεται και ως την αφρικανική πλάκα ως Νούμπιαν πλάκα για να την διακρίνει από την ήπειρο.

Οριοθετείται στα βόρεια από την Ευρασιατική, Αιγαιακή, και την πλάκα της Ανατολίας, στα νότια από την Ανταρκτική πλάκα, στα βορειοδυτικά και στα νοτιοδυτικά από το αποκλίνων περιθώριο της Βορειο-Αμερικανικής και της Νοτιο-Αμερικανικής πλάκας αντίστοιχα (όπου σχηματίζεται το κεντρικό και νότια τμήμα της Μεσο-Ατλαντικής ράχης). Στα βορειοανατολικά από την Αραβική πλάκα και στα νοτιοανατολικά από την Σομαλική πλάκα.
Κρίστιαν Μπακ

Η Κρίστιαν Μπακ ("Adela Christian Bach Bottino", 9 Μαΐου 1959 - 26 Φεβρουαρίου 2019) ήταν Αργεντινή ηθοποιός, παραγωγός και δικηγόρος.
Σουσίλ Κοϊράλα

Ο Σουσίλ Κοϊράλα (νεπαλέζικα: सुशील कोइराला, 12 Αυγούστου 1939 – 9 Φεβρουαρίου 2016) ήταν ο Πρωθυπουργός του Νεπάλ από τις 11 Φεβρουαρίου 2014 έως τις 10 Οκτωβρίου 2015. Ήταν επίσης πρόεδρος του πολιτικού κόμματος "Νεπαλέζικο Κογκρέσο" από το 2010 έως το 2016.

Ο Κοϊράλα εξελέγη ως Πρωθυπουργός του Νεπάλ από το κοινοβούλιο στις 9 Φεβρουαρίου 2014. Ο Κοϊράλα εντάχθηκε στο Νεπαλέζικο Κογκρέσο το 1952 και υπηρέτησε σε διάφορα αξιώματα πριν αναλάβει πρόεδρος το 2010.
Ευρασιατική πλάκα

μικρογραφία
Η Ευρασιατική πλάκα είναι μια τεκτονική πλάκα που περιλαμβάνει το μεγαλύτερο μέρος της Ευρασίας (τη μάζα γης που συντίθεται από τις ηπείρους της Ευρώπης και της Ασίας. Δεν περιλαμβάνεται η Ινδική και η Αραβική υποήπειρος και η περιοχή ανατολικά της οροσειράς Τσέρσκι στην ανατολική Σιβηρία. Τέλος, αποτελείται από ωκεάνιο φλοιό που εκτείνεται προς τα δυτικά στην Μεσο-Ατλαντική Ράχη και προς το βορρά στην Ράχη Gakkel.

Οριοθετείται στο βορρά από τη Βορειο-Αμερικανική πλάκα, στο νότο από την Αφρικανική πλάκα, την Αραβική υποπλάκα και την Ινδο-Αυστραλιανή πλάκα. Στα δυτικά οριοθετείται από την Βορειο-Αμερικανική πλάκα (στην Μεσο-Ατλαντική Ράχη).

Το αποκλίνων περιθώριο της Ευρασιατικής και της Βορειο-Αμερικανικής πλάκας προκάλεσε τις ηφαιστειακές εκρήξεις στην Ισλανδία, όπως την έκρηξη του Laki το 1783, του Eldfell το 1973 και την έκρηξη του Eyjafjallajökull το 2010.

Επίσης, η γεωδυναμική της Κεντρικής Ασίας κυριαρχείται από την αλληλεπίδραση μεταξύ της Ευρασιατικής και της Ινδικής πλάκας.
Πλάκα του Ειρηνικού

μικρογραφία
Η Πλάκα του Ειρηνικού είναι μια τεκτονική πλάκα που περιέχει το μεγαλύτερο μέρος του πυθμένα του Ειρηνικού ωκεανού. Με έκταση 103 εκατομμύρια τετραγωνικά χιλιόμετρα, είναι η μεγαλύτερη τεκτονική πλάκα. Περιέχει ένα hotspot που δημιουργεί τα νησιά της Χαβάης.

Οριοθετείται στα βόρεια από την Βορειο-Αμερικανική πλάκα, στα βορειοανατολικά από την Explorer, την Juan de Fuca και την πλάκα Gorda, στα ανατολικά από την Νοτιο-Αμερικανικήκαι την πλάκα Cocos, στα νοτιοανατολικά από την πλάκα Nazca, στα νότια από την Ανταρκτική πλάκα, στα νοτιοδυτικά από την Ινδο-Αυστραλιανή πλάκα, στα δυτικά από την πλάκα της θάλασσας των Φιλιππίνων, την πλάκα Caroline και την πλάκα του Βόρειου Μπίσμαρκ και στα βορειοδυτικά από την πλάκα Okhotsk.
Μπαν Τσιάνγκ

Το Μπαν Τσιάνγκ (Ταϊλανδέζικα: บ้านเชียง) είναι ένας αρχαιολογικός χώρος στην περιοχή Νονγκ Χαν, της επαρχίας Ούντον Τάνι στην Ταϊλάνδη. Πρόκειται για τα απομεινάρια ενός προϊστορικού οικισμού, που χρονολογείται του 1500 π.Χ. Έχει έκταση 30 εκτάρια και περιβάλλεται από ουδέτερη ζώνη 760 εκτ. Ο χώρος ανακαλύφθηκε το 1966, και από τότε οι αρχαιολογικές ανασκαφές έχουν φέρει στο φως πολλά ευρήματα, όπως κεραμικά και μπρούτζινα εργαλεία. Το 1992 συμπεριλήφθηκε στον κατάλογο της ΟΥΝΕΣΚΟ με Μνημεία Παγκόσμιας Κληρονομιάς. 

Το 2003, ήρθαν στο φως της διεθνούς δημοσιότητας οι έρευνες του Υπουργείου Δικαιοσύνης των Ηνωμένων Πολιτειών για μια υπόθεση λαθρεμπορίας αρχαιοτήτων του Μπαν Τσιάνγκ.
Τζουζέπε Μπερτέλο

ΟΤζουζέπε Μπερτέλο (γεννηθείς την 1η Οκτωβρίου 1942) είναι Ιταλός αρχιερέας της Καθολικής Εκκλησίας, καρδινάλιος από το 2012, ο οποίος είναι ο Πρόεδρος της Παπικής Επιτροπής για το Κράτος της Πόλης του Βατικανού και Πρόεδρος του Κυβερνείου της Πόλης του Βατικανού από τον Οκτώβριο του 2011. Εργάστηκε στη διπλωματική υπηρεσία της Αγίας Έδρας από το 1971 έως το 2011, έγινε αρχιεπίσκοπος το 1987 και διορίστηκε ως απεσταλμένος του Πάπα (νούντσιος) σε αρκετές χώρες, μεταξύ των οποίων η Ρουάντα, το Μεξικό και η Ιταλία, και ήταν εκπρόσωπος της Αγίας Έδρας σε διάφορους διεθνείς οργανισμούς.
Πλανητάριο του Μιλάνου

thumb|right|Ο αστρικός προβολέας Zeiss star project of the Planetario
Το Πλανητάριο του Μιλάνου (ιταλ. "Planetario di Milano") είναι το μεγαλύτερο και σημαντικότερο πλανητάριο σε ολόκληρη την Ιταλία. Βρίσκεται στους Κήπους της Πόρτα Βενέτσια, στο διαμέρισμα Πόρτα Βενέτσια του Μιλάνου. Ιδρύθηκε το έτος 1930 και βρίσκεται σχεδόν συνεχώς σε λειτουργία από τότε μέχρι σήμερα.

Το κτίριο του πλανηταρίου εγκαινιάσθηκε στις 20 Μαΐου 1930. Σχεδιάσθηκε από τον αρχιτέκτονα Πιέρο Πορταλούππι για λογαριασμό του Ουλρίκο Οέπλι (Ulrico Hoepli), ο οποίος το δώρισε στην πόλη του Μιλάνου. Η βάση του είναι οκταγωνική με διάμετρο αντίστοιχου κύκλου 19,6 μέτρα, ενώ έχει συνολική χωρητικότητα τριακοσίων θεατών. Ο θόλος του είναι ακόμη διακοσμημένος με τον ορίζοντα του Μιλάνου όπως αυτός ήταν το 1930 (π.χ. χωρίς τον Πύργο της Πιρέλλι).

Οι παραδοσιακές προβολές γίνονται με έναν αστρικό προβολέα τύπου «Zeiss IV», σε χρήση από το 1968.

Το Πλανητάριο του Μιλάνου δέχεται περί τους 100.000 επισκέπτες κάθε έτος. Χρησιμεύει επίσης ως η έδρα του «Κύκλου Αστρόφιλων του Μιλάνου» ("Circolo Astrofili di Milano"), που είναι ο παλαιότερος και σημαντικότερος σύλλογος ερασιτεχνικής αστρονομίας στην πόλη.
Νοτιο-Αμερικανική πλάκα

μικρογραφία
Η Νοτιο-Αμερικανική πλάκα είναι μια τεκτονική πλάκα που περιέχει το μεγαλύτερο μέρος της Νότιας Αμερικής καθώς και μια αρκετά μεγάλη περιοχή του βυθού του Ατλαντικού Ωκεανού που εκτείνεται προς τα ανατολικά στην Αφρικανική πλάκα με την οποία σχηματίζεται το νότιο τμήμα της Μεσο-Ατλαντικής Ράχης.

Οριοθετείται στα βόρεια από την Καραϊβική πλάκα και τον ωκεάνιο φλοιό της Βορειο-Αμερικανικής πλάκας, νότια από την Ανταρκτική πλάκα, την Πλάκα Scotia και την πλάκα Sandwich, δυτικά από την Πλάκα της Νάσκα και ανατολικά από την Αφρικανική πλάκα.

Σύμφωνα με γεωλογικές έρευνες η Νοτιο-Αμερικανική πλάκα απομακρύνεται από τη Μεσο-Ατλαντική Ράχη κινούμενη δυτικά: «Κομμάτια των ορίων των πλακών που αποτελούνται από εναλλαγές σχετικά μικρών ρηγμάτων μετασχηματισμού και τμήματα μεσοωκεάνιων ραχών αντιπροσωπεύονται από ένα όριο που ακολουθεί τη γενική τάση.» Με αποτέλεσμα, η πλάκα Nazca που κινείται προς τα ανατολικά και είναι πιο πυκνή, υποβυθίζεται κάτω από τη Νοτιο-Αμερικάνικη πλάκα, κατά μήκος της ακτής της ηπείρου στον Ειρηνικό, με ρυθμό 77 χιλιοστόμετρα ετησίως Η σύγκρουση αυτών των δύο πλακών είναι υπεύθυνη για την ανύψωση των Άνδεων και για τη δημιουργία των πολυάριθμων ηφαιστείων που υπάρχουν σε αυτές.
Βορειο-Αμερικανική πλάκα

μικρογραφία
Η Βορειο-Αμερικανική πλάκα είναι μια τεκτονική πλάκα που περιέχει το μεγαλύτερο μέρος της Βόρειας Αμερικής, τη Γροιλανδία, την Κούβα, τις Μπαχάμες, μέρος της βορειοανατολικής Ασίας και τμήματα της Ισλανδίας και των Αζορών. Με έκταση 76.000.000 τ.χλμ., είναι η δεύτερη μεγαλύτερη τεκτονική πλάκα, πίσω από την πλάκα του Ειρηνικού (με την οποία συνορεύει στα δυτικά).

Εκτείνεται ανατολικά έως την Μεσο-Ατλαντική Ράχη και δυτικά έως την Ράχη Chersky στην Ανατολική Σιβηρία. Η πλάκα αποτελείται και από ηπειρωτικό και από ωκεάνιο φλοιό. Το εσωτερικό της κύριας ηπειρωτικής μάζας αποτελείται από έναν εκτενή γρανιτικό πυρήνα που ονομάζεται κρατώνας. Σχεδόν όλες οι άκρες του κρατώνα, είναι θραύσματα του φλοιώδους υλικού που ονομάζεται τεκτονοστρωματογραφικό πεδίο, το οποίο προσκολλήθηκε στον κρατώνα με τεκτονικές διεργασίες που διήρκησαν μεγάλο χρονικό διάστημα. Θεωρείται ότι μεγάλο μέρος της Βόρειας Αμερικής δυτικά των Βραχωδών Όρεων αποτελείται από τέτοια τεκτονοστρωματογραφικά πεδία.
Αυστραλιανή πλάκα

μικρογραφία
Η Αυστραλιανή πλάκα είναι μια τεκτονική πλάκα, που αρχικά ήταν μέρος της αρχαίας ηπείρου Γκοντβάνας. Παρέμεινε συνδεδεμένη στην Ινδία και στην Ανταρκτική μέχρι και πριν από 100 εκατομμύρια έτη όταν η Ινδία αποκολλήθηκε και ξεκίνησε να κινείται βόρεια. Η Αυστραλία και η Ανταρκτική άρχισαν να απομακρύνονται 85 εκατομμύρια έτη πριν και διαχωρίστηκαν εντελώς πριν από 45 εκατομμύρια έτη. Η Αυστραλιανή πλάκα αργότερα συγχωνεύθηκε με την Ινδική πλάκα κάτω από τον Ινδικό ωκεανό για να σχηματιστεί η Ινδο-Αυστραλιανή πλάκα. Ωστόσο, σύμφωνα με πρόσφατες μελέτες οι δύο πλάκες διαχωρίστηκαν πάλι και είναι χωριστές εδώ και 3 εκατομμύρια έτη και πιθανόν παραπάνω. Η Αυστραλιανή πλάκα περιλαμβάνει την ήπειρο της Αυστραλίας, την Τασμανία, καθώς και τμήματα της Νέας Γουινέας, της Νέας Ζηλανδίας και του πυθμένα του Ινδικού ωκεανού. 

Οριοθετείται βόρεια από την Ινδική, την Ευρασιατική και την πλάκα Sunda, βορειοανατολικά και ανατολικά από την πλάκα του Ειρηνικού, νότια από την Ανταρκτική πλάκα και δυτικά από την Αφρικανική πλάκα.
Ινδική πλάκα

μικρογραφία
Η Ινδική πλάκα είναι μια τεκτονική πλάκα που διασχίζεται από τον ισημερινό στο ανατολικό ημισφαίριο. Αρχικά ήταν μέρος της αρχαίας ηπείρου Γκοντβάνα, όπου πριν από 100 εκατομμύρια χρόνια αποκολλήθηκε από τα υπόλοιπα τεμάχη της Γκοντβάνα και άρχισε να κατευθύνεται βόρεια. Αφού ενώθηκε με την Αυστραλιανή πλάκα, μαζί σχημάτισαν την Ινδο-Αυστραλιανή πλάκα, ωστόσο πρόσφατες έρευνες έχουν δείξει ότι η Ινδία και η Αυστραλία ήταν ξεχωριστές πλάκες για τουλάχιστον 3 εκατομμύρια χρόνια και πιθανόν παραπάνω. Η Ινδική πλάκα περιέχει το μεγαλύτερο μέρος της Νότιας Ασίας (δηλαδή την ινδική υποήπειρο), εκτός του Λαντάχ, του Κοχιστάν και του Βαλουχιστάν, μέρος του πυθμένα του Ινδικού ωκεανού, μέρη της νοτιοδυτικής Κίνας και της δυτικής Ινδονησίας.

Οριοθετείται στα βόρεια από την Ευρασιατική πλάκα, στα ανατολικά από την πλάκα Burma, στα νότια από την Αυστραλιανή πλάκα, δυτικά από την Σομαλική πλάκα και βορειοδυτικά από την Αραβική πλάκα.
Μωρίς Λωρέ

Ο Μωρίς Λωρέ ("Maurice Lauré", 24 Νοεμβρίου 191720 Απριλίου 2001) ήταν Γάλλος οικονομολόγος, που είναι κυρίως γνωστός από το ότι επινόησε και εισήγαγε στη χώρα του τον φόρο προστιθέμενης αξίας (γαλλ. "taxe sur la valeur ajoutée", TVA), αν και η γενικότερη ιδέα είχε ήδη προταθεί από τον Γερμανό βιομήχανο δρα. Γκέοργκ Βίλχελμ φον Ζήμενς το 1918.

Ο Λωρέ γεννήθηκε στο Μαρακές, στο τότε γαλλικό προτεκτοράτο του Μαρόκου, όπου υπηρετούσε ο πατέρας του. Ο Μωρίς πήρε πτυχίο μηχανικού από την École Polytechnique και εργάσθηκε για χρόνια στο σώμα μηχανικών της γαλλικής κρατικής Υπηρεσίας Ταχυδρομείων, Τηλεγράφου και Τηλεφώνου (PTT). Μετά τον Β΄ Παγκόσμιο Πόλεμο προσλήφθηκε ως επιθεωρητής της γαλλικής Εφορίας και το 1952 υποδιευθυντής της νέας διευθύνσεως δημόσιων εσόδων, της "Direction générale des impôts", στη δημιουργία της οποίας είχε συντελέσει.

Το 1954 εισηγήθηκε τον έμμεσο φόρο στην κατανάλωση, που έγινε γνωστός ως Φόρος Προστιθέμενης Αξίας (ΦΠΑ). Η εισήγησή του υιοθετήθηκε γρήγορα, επειδή υποχρέωνε τους φορολογούμενους σε όλα τα επίπεδα της διαδικασίας παραγωγής αγαθών να επιβάλλουν και να αποδίδουν τον φόρο μόνοι τους, αντί χρειάζονται για τη βεβαίωσή του οι φορολογικές αρχές. Ο νέος φόρος επιβλήθηκε αρχικώς δοκιμαστικά το 1954 στην Ακτή Ελεφαντοστού, τότε γαλλική αποικία, και το 1958 και στη μητροπολιτική Γαλλία.

Αργότερα στη ζωή του ο Λωρέ διετέλεσε μέλος των διοικητικών συμβουλίων αρκετών ιδιωτικών επιχειρήσεων, όπως της τράπεζας Société Générale και των «Nouvelles Galeries». Πέθανε σε ηλικία 83 ετών στο Νεϊγί-συρ-Σεν.

Δεν πρέπει να δημιουργείται σύγχυση από το ότι με την ονομασία «Φόρος Λωρέ» («Taxe Lauré») δεν εννοείται ο ΦΠΑ, αλλά ένας άλλος φόρος-δασμός, που πρότεινε να επιβάλλεται σε εισαγόμενα αγαθά, προερχόμενα από χώρες που διατηρούν άνισο πλεονέκτημα εξαιτίας χαμηλών μισθών και κακών συνθηκών εργασίας.
Σκηνές από μια οικογένεια και έναν πλανήτη σε κρίση

Το Σκηνές από μια οικογένεια και έναν πλανήτη σε κρίση () είναι βιβλίο του 2018. Γράφτηκε από την Μαλένα Έρνμαν, τον σύζυγο της Σβάντε Τούνμπεργκ, και τις κόρες τους Γκρέτα και Μπεάτα. Αποτελείται από τρία κύρια κεφάλαια, χωριζόμενο σε διάφορα υποκεφάλαια. Ξεκινάει με το ποίημα Ελέγκι της ποιητικής συλλογής Τυ του Βέρνερ Άσπενστρεμ. Το βιβλίο γράφτηκε ως μια αυτοβιογραφία.

Ο αναγνώστης ακολουθεί την ζωή της Έρνμαν και της οικογένειας της ενώ ταξιδεύουν στην Ευρώπη για την καριέρα της στο τραγούδι. Το βιβλίο κάνει λεπτομερή αναφορά στην ζωή της Γκρέτα και της οικογένειας πριν ξεκινήσει την σχολική απεργία για το κλίμα, καθώς και την διάγνωση της με σύνδρομο Άσπεργκερ. Απευθύνεται επίσης με την διάγνωση της αδερφής της Γκρέτα, Μπεάτα, με διαταραχή ελλειμματικής προσοχής/υπερκινητικότητα (ΔΕΠΥ), και τον αγώνα της οικογένειας να αγωνιστεί με τις διαγνώσεις των κορών τους. Στο βιβλίο, η μητέρα των κοριτσιών καταλήγει στο συμπέρασμα ότι το Άσπεργκερ και το ΔΕΠΥ δεν είναι "μειονέκτημα" τόσο πολύ όσο μια "υπερδύναμη."

Το βιβλίο έχει μεταφραστεί και στα γερμανικά. Τον Δεκέμβριο του 2019 κυκλοφόρησε μεταφρασμένο στην ελληνική. Στην αρχική σουηδική έκδοση, μόνο η Μαλένα Έρνμαν και ο Σβάντε Τούνμπεργκ κατοχυρώνονται ως συγγραφείς. Η Γκρέτα έχει δοθεί υψηλή κάλυψη στις νεότερες εκδόσεις, και η φωτογραφία της είναι στο εξώφυλλο της γερμανικής έκδοσης. Μια αγγλική έκδοση είναι (ή ήταν σε κάποιο σημείο) επίσης υπό κατασκευή.
Τσαν Ντάι Κουάνγκ

Ο Τσαν Ντάι Κουάνγκ (Trần Đại Quang, 12 Οκτωβρίου 1956 – 21 Σεπτεμβρίου 2018) ήταν Βιετναμέζος πολιτικός, ο οποίος υπηρέτησε ως ο 8ος Πρόεδρος του Βιετνάμ, από τις 2 Απριλίου 2016 έως τον θάνατό του, το 2018. Εξελέγη στη θέση από την Εθνοσυνέλευση του Βιετνάμ, και χρίστηκε από τον προκάτοχό του, Τρουόνγκ Ταν Σανγκ, ο οποίος αποχώρησε από το αξίωμα. Νωρίτερα υπηρέτησε ως υπουργός Δημόσιας Ασφαλείας από το 2011 έως το 2016, αντιπρόεδρος της Επιτροπής για την Πρόληψη του HIV / AIDS από το 2011 έως το 2014 και πρόεδρος της Επιτροπής του Ερυθρού Σταυρού από το 2017 έως το 2018 . Ήταν μέλος του 12ου Πολιτμπιρό του Κομουνιστικού Κόμματος του Βιετνάμ και 2ος στην εκεί ιεραρχία, μετά τον γενικό γραμματέα Νγκουγέν Φου Τρονγκ.
Σίλβια Κριστέλ

Η Σίλβια Κριστέλ (αγγλικά: Sylvia Maria Kristel), (Ουτρέχτη 28 Σεπτεμβρίου 1952 - Χάγη 17 Οκτωβρίου 2012), ήταν Ολλανδέζα μοντέλο, ηθοποιός και συγγραφέας.
Νγκουγιέν Φου Τρονγκ

Ο Νγκουγιέν Φου Τρονγκ (Nguyễn Phú Trọng, γεννηθείς στις 14 Απριλίου 1944) είναι πολιτικός από το Βιετνάμ και Γενικός Γραμματέας του Κομουνιστικού Κόμματος του Βιετνάμ από τις 19 Ιανουαρίου 2011 και Πρόεδρος του Βιετνάμ από τις 23 Οκτωβρίου 2018 ως τις 5 Απριλίου 2021. 
Ήταν επίσης πρόεδρος της Εθνοσυνέλευσης του Βιετνάμ από το 2006 έως το 2011. Εξελέγη Γενικός Γραμματέας του Κομουνιστικού Κόμματος στο 11ο εθνικό συνέδριο το 2011 και επανεξελέγη στο 12ο εθνικό συνέδριο το 2016.

Είναι επικεφαλής της Γραμματείας του κόμματος και γραμματέας της Κεντρικής Στρατιωτικής Επιτροπής, ενώ "εκ των πραγμάτων" είναι και επικεφαλής του Πολιτμπιρό του κόμματος, που μεταφράζεται στο πρόσωπο με την μεγαλύτερη εξουσία στο Βιετνάμ. 

Τον Οκτώβριο του 2018 έγινε νέος πρόεδρος της χώρας, διαδεχόμενος τον αποβιώσαντα Τσαν Ντάι Κουάνγκ.
Βαυαρικός εθνικισμός

Ο Βαυαρικός εθνικισμός είναι μια άποψη όπου οι Βαυαροί είναι έθνος και προωθεί την πολιτιστική ενότητα των Βαυαρών. Είναι ένα ισχυρό φαινόμενο από την ενσωμάτωση της Βαυαρίας στην Γερμανία το 1871. Βαυαροί εθνικιστές βρίσκουν τους όρους με τους οποίους η Βαυαρία ενσωματώθηκε στη Γερμανία ως άδικους και διεκδικούν ότι η Γερμανική κυβέρνηση έχει παρεμποδίσει για καιρό την παραχώρηση της ζητούμενης αυτονομίας στην Βαυαρία, και συχνά ζητούν την ανεξαρτησία της περιοχής. Μετά την ήττα της Γερμανίας στον Α'ΠΠ, ο Βαυαρικός εθνικισμός έγινε ισχυρότερος και κέρδισε την στήριξη αντιδραστικών και επαναστατικών κινημάτων. Μετά την κατάρρευση της Αυστροουγγαρίας μετά τον Α' ΠΠ, έγιναν προτάσεις για την ένωση Αυστρίας και Βαυαρίας.
Θόνγκλουν Σισουλίθ

Ο Θόνγκλουν Σισουλίθ (Thongloun Sisoulith, (στα λαοτιανά: ທອງລຸນ ສີສຸລິດ}} , 10 Νοεμβρίου 1945-) είναι Λαοτιανός πολιτικός, Λαϊκού Επαναστατικού Κόμματος από τον Ιανουάριο του 2021 και πρωθυπουργός από το 2016.
Νωρίτερα υπηρέτησε ως αναπληρωτής πρωθυπουργός από το 2001 ως το 2016 και ως υπουργός Εξωτερικών από το 2006 ως το 2016. 

Επιλέχθηκε στο αξίωμα του πρωθυπουργού στο 10ο συνέδριο του κόμματος, στις 23 Ιανουαρίου 2016.
Γιάννης Καρούσος

Ο Γιάννης Καρούσος είναι Ελληνοκύπριος πολιτικός. Είναι Υπουργός Μεταφορών, Επικοινωνιών και Έργων. Διετέλεσε Δήμαρχος Αγίας Νάπας.
Άδελε

Το Άδελε είναι χωριό του δήμου Ρεθύμνου, της περιφερειακής ενότητα Ρεθύμνης της Κρήτης. Σύμφωνα με την απογραφή του 2011 έχει 489 κατοίκους. Βρίσκεται 8 χλμ. ανατολικά από το Ρέθυμνο, σε υψόμετρο 70 μ. Στο χωριό λειτουργείο 12/θέσιο δημοτικό σχολείο, το οποίο εξυπηρετεί επίσης και τα όμορα χωριά.
Ίστον Τέιλορ-Φάρελ

Ο Ίστον Τέιλορ-Φάρελ (Easton Taylor-Farrell) είναι πολιτικός από το Μοντσερράτ και πρωθυπουργός (Premier) από τις 19 Νοεμβρίου του 2019 , πρόεδρος του Κινήματος για Αλλαγή και Ευημερία (MCAP), όταν διαδέχθηκε τον πρώην πρωθυπουργό, Ρούμπεν Μιντ. 

Υπηρέτησε νωρίτερα ως αρχηγός της αντιπολίτευσης στη Νομοθετική Συνέλευση από το 2017 ως τον Νοέμβριο του 2019. Διετέλεσε επίσης υπουργός Γεωργίας, Γαιών, Οικισμού και Περιβάλλοντος.

Έπειτα από τις εκλογές του 2019, διαδέχθηκε στην πρωθυπουργία τον Ντόναλντσον Ρόμιο.
Ιερά και Ναοί της Νίκκο

Τα Ιερά και Ναοί της Νίκκο (Ιαπωνικά: 日光の社寺, προφέρεται: Νικόνο σατζί) είναι μία ιστορική τοποθεσία που βρίσκεται στην πόλη Νίκκο του Νομού Τότσιγκι, στο βόρειο τμήμα της περιοχής Καντό της νήσου Χονσού, στην Ιαπωνία. Πρόκειται για ένα συγκρότημα που περιλαμβάνει 103 θρησκευτικά κτίρια και δομές. Από αυτά, τα 23 κτίρια/κατασκευές ανήκουν στο Σιντοϊστικό Ιερό του Όρους Φουτάρα, τα 42 ανήκουν στο Σιντοϊστικό Ιερό Τοσόγκου και τα 38 ανήκουν στον Βουδιστικό ναό Ρίννοτζι. Τα πρώτα κτίρια είναι του 8ου αιώνα, ενώ τα περισσότερα είναι του 17ου αιώνα και σχετίζονται με την ιστορία του Σογκουνάτου Τοκουγκάβα. 

Το 1999 η ιερή ιστορική τοποθεσία με τα εξαιρετικά δείγματα της παραδοσιακής Ιαπωνικής αρχιτεκτονικής ανακηρύχθηκε ως Μνημείο Παγκόσμιας Κληρονομιάς της ΟΥΝΕΣΚΟ.
Ιντιγκίρκα

Ο Ιντιγκίρκα (, σαχά: Индигир) είναι ποταμός στην Δημοκρατία των Σαχά (Γιακουτία) στην Άπω Ανατολή της Ρωσίας. Ο ποταμός διασχίζει μια απόσταση 1.726 χιλιομέτρων. 

Ο Ιντιγκίρκα σχηματίζεται από την ένωση του ποταμού Χαστάχ ή Τουόρα-Γιούργιαχ (μήκους 251 χιλιομέτρων) με τον Ταρίν-Γιούργιαχ (μήκους 63 χιλιομέτρων). Το υψηλότερο υψόμετρο του είναι κατά την διάβαση από τα υψίπεδα του Οϊμιάκον. Στην συνέχεια περνά από την οροσειρά Μόμα και την πεδιάδα Αμπί και καταλήγει στον κόλπο Κολιμά στον Αρκτικό Ωκεανό .
SNK

Η SNK Corporation (株式会社SNK Kabushiki-gaisha Esu Enu Kē) είναι ιαπωνοκινεζική εταιρεία ανάπτυξης υλικού και λογισμικού βιντεοπαιχνιδιών. Είναι διάδοχος της Shin Nihon Kikaku (新日本企画, κυριολ. "New Japan Project") και έχει τα δικαιώματα του brand βιντεοπαιχνιδιών SNK και της πλατφόρμας Neo Geo. Η Shin Nihon Kikaku ιδρύθηκε αρχικά το 1978 από τον Εϊκίτσι Καβασάκι. Το όνομα αυτό έγινε η συντόμευση SNK Corporation το 1981, πρωτού γίνει το επίσημο όνομα της εταιρείας το 1986.

Η SNK είναι ευρύτερα γνωστή για τη δημιουργία των arcade, οικειακών και φορητών κονσολών Neo Geo το 1990. Η σειρά τέθηλε σε παύση το 2001, επειδή οικονομικά προβλήματα ανάγκασαν την SNK Corporation να κλείσει το ίδιο έτος. Ο Καβασάκι, αμφιβάλλοντας για το τέλος της εταιρείας, ίδρυσε την Playmore Corporation το 2001, η οποία κατείχε όλες τις ιδιοκτησίες της πρώην SNK Corporation. Το 2003, η Playmore Corporation μετονομάστηκε σε SNK Playmore Corporation. Το 2016, η SNK έβγαλε τη λέξη "Playmore" από το λογότυπό της και ξανασυστύθηκε με το παλιό της σλόγκαν,"The Future Is Now" ("Το Μέλλον Είναι Τώρα"), αλλάζοντας το όνομά της σε SNK.

Παραδοσιακά, η SNK δρούσε κυρίως ως προγραμματιστής, εκδότης, κατασκευαστής υλικού και εστιάζοντας στα arcade παιχνίδια. Ωστόσο, πλέον αναπτύσσει και παιχνίδια για κονσόλες και PC.

Το 2004, η SNK ξεκίνησε να κατασκευάζει μηχανές pachislot, αλλά αποσύρθηκε από αυτή την αγορά το 2015. Το 2009 ξεκίνησε να αναπτύσσει παιχνίδια για κινητά.

Μεταξύ των franchises που ανήκουν στην εταιρεία είναι τα "Metal Slug", "Samurai Shodown" και "The King of Fighters".
Μπορντζ Μπάντζι Μοχτάρ

Το Μπορντζ Μπάντζι Μοχτάρ () είναι πόλη και κοινότητα στο ομώνυμο διαμέρισμα, στην επαρχία Αντράρ της νοτιοδυτικής Αλγερίας. Σύμφωνα με την απογραφή του 2008 έχει πληθυσμό 16.437 κατοίκων, από 9.323 το 1998, με ετήσιο ρυθμό αύξησης 6,0%, τον υψηλότερο στην επαρχία. 

Ο πρώτος μεσημβρινός περνά κοντά από το Μπορντζ Μπάντζι Μοχτάρ.
Σίσσυ Τουμάση

Η Σίσσυ Τουμάση (1989) είναι Ελληνίδα ηθοποιός.

Είναι απόφοιτος της Δραματικής Σχολής του Ωδείου Αθηνών. 

Το 2015 ήταν υποψήφια για το θεατρικό βραβείο Μελίνα Μερκούρη.

Έχει συμμετάσχει τόσο στην τηλεόραση, στο θέατρο, όσο και στον κινηματογράφο.
Ταϊρίς Ράις

Ο Ταϊρίς Ράις (αγγλικά: "Tyrese Rice") (Ρίτσμοντ Βιρτζίνια, 15 Μαΐου 1987) είναι Αμερικανός-Μαυροβούνιος πρώην επαγγελματίας καλαθοσφαιριστής, ο οποίος αγωνιζόταν ως πόιντ γκαρντ. Αγωνίστηκε κυρίως στην Ευρώπη, ενώ έχει αναδειχθεί MVP και στις τρεις σημαντικότερες διοργανώσεις της ηπείρου (Ευρωλίγκα, Γιούροκαπ, Μπάσκετμπολ Τσάμπιονς Λιγκ).
Sovietwave

Το Sovietwave (επίσης γράφεται ως Soviet wave, δηλ. Σοβιετικό κύμα ή Soviet-wave) είναι υποείδος της μουσικής synthwave η οποία αναπτύσσεται σε μια σειρά από μετασοβιετικά κράτη, κυρίως στη Ρωσία. Χαρακτηρίζεται από θέματα που σχετίζονται με τη Σοβιετική Ένωση και είναι μέρος του φαινομένου που λέγεται νοσταλγία για τη Σοβιετική Ένωση.
Ειρήνη Κακαβούλη

Η Ειρήνη Κακαβούλη (1948-2004) ήταν Ελληνίδα ηθοποιός.
Mai Shiranui

Η Mai Shiranui (ιαπωνικά: 不知火舞, Χέπμπορν: Shiranui Mai) είναι φανταστικός χαρακτήρας που εμφανίζεται στις σειρές βιντεοπαιχνιδιών πάλης "Fatal Fury" και "The King of Fighters" της SNK. Η πρώτη της εμφάνιση έγινε το 1992 στο βιντεοπαιχνίδι "Fatal Fury 2" της ίδιας εταιρείας και είναι η πρώτη θηλυκή χαρακτήρας σε παιχνίδι πάλης της SNK. Έχει εμφανιστεί και σε άλλα μέσα αυτών των franchises και σε έναν αριθμό άλλων παιχνιδιών. Επίσης, εμφανίζεται σε διάφορες μεταφορές των σειρών σε manga και anime, και έχει πρωταγωνιστικό ρόλο στην ταινία του 2010, "The King of Fighters". 

Στην canon μυθολογία της σειράς, η Mai είναι μια σύγχρονη νεαρή γυναίκα νίντζα, εγγονλη του μάστερ νιντζούτσου Hanzo Shiranui, και έχει την ικανότητα να δημιουργεί και να ελέγχει τη φωτιά. Είναι ιδρυτικό μέλος της Ομάδας Γυναικών Μαχητών του τουρνουά King of Fighters Tournament και είναι ερωτευμένη με τον Αμερικανό πολεμιστή Andy Bogard, τον οποίο η ίδια αποκαλεί δεσμό της και καραδοκεί ασταμάτητα, παρόλο που εκείνος δεν ενδιαφέρεται να κάνει σχέση μαζί της.

Κυρίως λόγω της εξωτερικής εμφάνισής της, η Mai έχει γίνει μία από τους πιο δημοφιλείς, αναγνωρίσιμους και ένδοξους θηλυκούς χαρακτήρες στο είδος των βιντεοπαιχνιδιών πάλης αλλά και γενικότερα, ειδοκότερα στην Ιαπωνία, την Κίνα και άλλες χώρες της Ασίας, και συχνά συγκρίνεται με την Chun-Li της Capcom. Είναι το βασικό είδωλο του σεξ και χαρακτήρας μασκότ της SNK και γενικότερα, εμφανιζόμενη σε πολλά προϊόντα της εταιρείας και αντιπροσωπεύοντάς τη σε πολλούς crossover και spin-off τίτλους, με επιπλέον εμφανίσεις σε πολλά παιχνίδια άλλων εταιρειών, και με πολυάριθμες απεικονίσεις στα cosplay και τη μόδα. O Κερτ Κάταλα του Hardcore Gaming 101 αποκάλεσε τη χαρακτήρα Maki Genryusaia του "Street Fighter" ως "σέξι αντιγραφή της Mai", η οποία εμφανίστηκε στο "Final Fight 2" το 1993.
Hotline Miami

Το Hotline Miami είναι top-down βιντεοπαιχνίδι βολών που δημιουργήθηκε από τον Τζόναταν Σόντερστρομ και τον Ντένις Γουέντιν, συνολικά υπό το όνομα του στούντιό τους, Dennaton Games. Το παιχνίδι κυκλοφόρησε από την Devolver Digital στις 23 Οκτωβρίου του 2012 για τα Microsoft Windows.

Τοποθετημένο στο Μαϊάμι του 1989, το παιχνίδι εστιάζει κυρίως σε έναν ανώνυμο σιωπηλό πρωταγωνιστή —που ονομάστηκε "Jacket" από τους φανς— που λαμβάνει μηνύματα στον αυτόματο τηλεφωνητή του που τον συμβουλεύει να δολοφονήσει στην τοπική ρωσική μαφία. Το παιχνίδι εξελίσσεται σε οπτική top down (από πάνω) και περιλαμβάνει στοιχεία stealth, έντονη βία και σουρεαλιστική αφήγηση, με soundtrack και οπτικά εμπνευσμένα από την κουλτούρα της δεκαετίας του 1980. Επιπλέον, είναι επηρεασμένο από τη νεο-νουάρ ταινία "Drive" (2011) και το ντοκιμαντέρ "Cocaine Cowboys" (2006).

Το "Hotline Miami" απέσπασε θετική κριτική υποδοχή, με τους δημοσιογράφους να επαινούν την αφήγηση, τα θέματα, τη μουσική και τον τρόπο παιχνιδιού του. Έκτοτε, το παιχνίδι έχει αποκτήσει καλτ υπόσταση. Ένα sequel με τίτλο "Hotline Miami 2: Wrong Number", κυκλοφόρησε στις 10 Μαρτίου του 2015.
Αλέξανδρος Κιουπκιολής

Ο Αλέξανδρος Κιουπκιολής γεννήθηκε στην Αθήνα το 1975 και διδάσκει σύγχρονη πολιτική και κοινωνική θεωρία ως επίκουρος καθηγητής, στο Τμήμα Πολιτικών Επιστημών του Αριστοτελείου Πανεπιστημίου Θεσσαλονίκης. Μεγάλωσε στο κέντρο της Αθήνας όπου και σπούδασε ελληνική φιλολογία (κλασική κατεύθυνση) στο Πανεπιστήμιο Αθηνών. Συνέχισε τις σπουδές του στα Πανεπιστήμια του Έσσεξ και της Οξφόρδης πάνω στο αντικείμενο της πολιτικής θεωρίας. Στο παρελθόν έχει διδάξει πολιτική θεωρία στα Πανεπιστήμια της Οξφόρδης και της Κύπρου. Οι επιστημονικές του ενασχολήσεις επικεντρώνονται στα θέματα της φιλοσοφίας του δικαίου, της κριτικής ανάλυσης της εξουσίας, της νεοτερικής σύλληψης της ελευθερίας και των προτύπων της δημοκρατίας. Ως συγγραφέας έχει ασχοληθεί με τη μελέτη των κοινών, δηλαδή των κοινωνικών σχέσεων που διαμορφώνονται πέρα από το κράτος και την οικονομία της αγοράς, ως αποτέλεσμα της συνεργατικής διαχείρισης των κοινών πόρων.
Ιερός Ναός Αγίου Νικολάου Ξηροκρήνης Θεσσαλονίκης

Ο Ιερός Ναός Αγίου Νικολάου Ξηροκρήνης Θεσσαλονίκης είναι ιστορικός ναός της πόλης της Θεσσαλονίκης, στη συνοικία της Ξηροκρήνης αφιερωμένος στον Άγιο Νικόλαο επίσκοπο Μύρων της Λυκίας (Μικρά Ασία).
Ρούι Χατσιμούρα

Ο Ρούι Χατσιμούρα ("Rui Hachimura", ιαπωνικά:八村 塁, γενν. 8 Φεβρουαρίου 1998) είναι Ιάπωνας επαγγελματίας καλαθοσφαιριστής, ο οποίος αγωνίζεται ως σμολ φόργουορντ/πάουερ φόργουορντ για τους Ουάσιγκτον Ουίζαρντς στο NBA. Θεωρήθηκε μία από τις κορυφαίες προοπτικές του NBA Ντραφτ 2019, όπου επιλέχθηκε 9ος συνολικά στον πρώτο γύρο από τους Ουίζαρντς.
Γιάννης Μιγάδης

Ο Γιάννης Μιγάδης (1926–2017) ήταν Έλληνας ζωγράφος.
Ντιάνα Μπράτσο

Η Ντιάνα Μπράτσο ("Diana Bracho Bordes", 12 Δεκεμβρίου 1944 -) είναι Μεξικανή ηθοποιός. 

Γεννήθηκε στην Πόλη του Μεξικού. Προέρχεται από οικογένεια ηθοποιών. Είναι κόρη του ηθοποιού και σκηνοθέτη Χούλιο Μπράτσο και της ηθοποιού και μπαλαρίνας Ντιάνα Μπορδές Μάνχελ. Θεία της είναι η Αντρέα Πάλμα, ηθοποιός της χρυσής εποχής του μεξικάνικου σινεμά και της χολυγουντιανής ηθοποιού Ντολόρες ντελ Ρίο, επίσης είναι θεία του ηθοποιού Χούλιο Μπράτσο και μικρανηψιά του χολυγουντιανού ηθοποιού Ραμόν Νοβάρρο. Σπούδασε φιλοσοφία και γράμματα στη Νέα Υόρκη. 

Έκανε το κινηματογραφικό της ντεμπούτο σε παιδική ηλικία σε δύο ταινίες του πατέρα της, "San Felipe de Jesús" το 1949 και "Inmaculada" το 1950. Ξεκίνησε επαγγελματικά στη θεατρική σκηνή την δεκαετία του '70, ενώ το ντεμπούτο της στην τηλεόραση του έκανε το 1973.

Υπήρξε παντρεμένη με τον Ιατ. Φελίπε Μπράτσο, καθηγητή πανεπιστημίου. Μαζί απέκτησαν μια κόρη την Αντρέα. Ο δεύτερος γάμος της ήταν με τον Ραφαέλ Κορτές, καλλιτέχνη, σχεδιαστή και ζωγράφο, ο οποίος πέθανε τον Μάρτιο του 2011.

Το 2002 έγινε πρόεδρος της Μεξικάνικης Ακαδημίας Κινηματογραφικών Τεχνών και Επιστημών, μέχρι το 2006.
Ο κόσμος είναι δικός μου

Ο κόσμος είναι δικός μου! (αγγλικά: The Hustler) είναι μια δραματική περιπέτεια Αμερικανικής παραγωγής του 1961 σε σκηνοθεσία Ρόμπερτ Ρόσσεν. Πρωταγωνιστούν οι Πωλ Νιούμαν, Τζάκι Γκλίσον, Τζορτζ Σι Σκοτ και Πάιπερ Λάουρι. Η ταινία θεωρείται κλασική από σύγχρονους κριτικούς κινηματογράφου και το Αμερικανικό Ινστιτούτο Κινηματογραφικών Τεχνών την έχει αναγνωρίσει ως μία από τις καλύτερες αθλητικές ταινίες στην ιστορία. 

Το 1997, επιλέχθηκε να ενταχθεί στο Εθνικό Κινηματογραφικό Μητρώο της Βιβλιοθήκης του Κογκρέσου ως «πολιτισμικά, ιστορικά ή αισθητικά σημαντική».

Το 1986, ο Μάρτιν Σκορσέζε σκηνοθέτησε το σίκουελ της ταινίας με τίτλο "Το χρώμα του χρήματος" με πρωταγωνιστή και πάλι τον Πωλ Νιούμαν, ως ηλικιωμένος παίχτης του μπιλιάρδου, Έντι Φέλσον, ο οποίος κέρδισε για την ερμηνεία του αυτή, Όσκαρ Α' Ανδρικού ρόλου.
Sailor Mars

Η Rei Hino (ιαπωνικά: 火野 レイ, Χέπμπορν: Hino Rei, γνωστή και ως Raye Hino σε κάποιες αγγλόφωνες εκδοχές), ευρύτερα γνωστή ως Sailor Mars (セーラーマーズ, Sērā Māzu), είναι πλασματική υπερηρωίδα που δημιουργήθηκε από τη mangaka Ναόκο Τακεούτσι ως βασική χαρακτήρας στη σειρά "Sailor Moon" (1992).

Η Rei είναι η μετενσάρκωση της Sailor Mars, η δεύτερη σε σειρά Sailor που εντοπίζει η Usagi Tsukino και γίνεται μέλων των πολεμιστριών Sailor Senshi, οι οποίες πολεμούν για να προστατεύσουν το Ηλιακό Σύστημα από σατανικές δυνάμεις. Οι δυνάμεις της σχετίζονται με τη φωτιά, το φυλαχτό Ofuda και με την ψυχική διόραση.

Εκτός από τη σειρά "Sailor Moon", η Rei περιλαμβάνεται σε ακόμη δύο διαφορετικές ιστορίες manga μικρού μήκους. Το πρώτο, ονόματι "Casablanca Memories", εστιάσει μόνο σε αυτή και το παρελθόν της. Στο δεύτερο, με τίτλο "Rei and Minako's Girls School Battle", συμπρωταγωνιστεί με τη Minako Aino. Έχει κυκλοφορήσει ένας αριθμός τραγουδιών όπου αναφέρεται η Rei.

Η Rei είμαι εμπνευσμένη από την προσωπική εμπειρία της δημιουργού Τακεούτσι ως μίκο. Αρχικά είχε σχεδιαστεί γι'αυτήν ένα μοναδικό σύνολο, αλλά η Τακεούτσι αποφάσισε τελικά ότι όλες οι πολεμίστριες θα φορούν το ίδιο ρούχο με διαφορετικές παραλλαγές χρωμάτων. Το μόνο στοιχείο που διατηρήθηκε είναι οι ψηλοτάκουνες γόβες της. Στο manga παρουσιάζεται ως ψυχρός και απόμακρος χαρακτήρας, πράγμα που άλλαξε δραστικά στην anime μεταφορά, καθώς εκεί απεικονίζεται ως πιο δυναμική και ευέξαπτη, αφού έτσι επιθυμούσε ο σκηνοθέτης Κουνιχίκο Ικουχάρα.
The Cambridge Companion to Atheism

To The Cambridge Companion to Atheism είναι βιβλίο το οποίο ασχολείται με τα επιχειρήματα του Αθεϊσμού. Το επιμελήθηκε ο καθηγητής φιλόσοφίας στην Βοστώνη, Μάικλ Μάρτιν. Εκδόθηκε το 2007 από το τον οίκο Cambridge University Press. 

Χωρίζεται σε 3 μέρη. Στο πρώτο συζητάει την ιστορική πορεία του Αθεϊσμού, στο δεύτερο παρουσιάζονται επιχειρήματα κατά του Θεϊσμου και στο τρίτο μέρος αναφέρεται ο ρόλος του αθεϊσμου σε διαφορα μοντέρνα φαινόμενα (π.χ. φεμινισμό)
Σοφία Δάρα

Η Σοφία Δάρα (γεννημένη στις 14 Ιουλίου 1963) είναι Ελληνίδα κολυμβήτρια. Αγωνίστηκε στους Ολυμπιακούς Αγώνες 1980 και στους Ολυμπιακούς Αγώνες 1984. Κέρδισε χρυσό μετάλλιο στη κολύμβηση 400 μέτρων στους Μεσογειακούς Αγώνες 1983.
Νέοι Ευρωπαίοι Σοσιαλιστές

Οι Νέοι Ευρωπαίοι Σοσιαλιστές, παλαιότερα Οργανισμός Σοσιαλιστικής Νεολαίας της Ευρωπαϊκής Κοινότητας, είναι μια ένωση σοσιαλδημοκρατικών οργανώσεων νέων στην Ευρώπη και την Ευρωπαϊκή Ένωση. 

Οι Νέοι Ευρωπαίοι Σοσιαλιστές είναι η οργάνωση νεολαίας του Ευρωπαϊκού Σοσιαλιστικού Κόμματος (PES) και είναι μια αδελφή οργάνωση της Διεθνούς Ένωσης Σοσιαλιστικής Νεολαίας (IUSY). Η έδρα του οργανισμού είναι Βρυξέλλες. 

Η ιδιότητα του μέλους πλήρους μέλους διεξάγεται στο Ευρωπαϊκό Φόρουμ Νεολαίας (YFJ) το οποίο λειτουργεί στα πλαίσια του Συμβουλίου της Ευρώπης και της Ευρωπαϊκής Ένωσης και συνεργάζεται στενά και με τους δύο αυτούς οργανισμούς.
Ανδρούλα Ενρίκες

Η Ανδρούλα Ενρίκες (γεννηθείσα το 1936) είναι ακτιβίστρια από την Κύπρο η οποία αγωνίζεται κατά της εμπορίας ανθρώπων.
Ταογιουάν

Το Ταογιουάν (Κινεζικά: 桃園市) είναι μία πόλη και ειδικός δήμος της βορειοδυτικής Ταϊβάν, που γειτνιάζει με την πόλη Νέα Ταϊπέι, την κομητεία του Χσίντσου και την κομητεία του Γιλάν. Η Επαρχία Ταογιουάν είναι η έδρα της τοπικής αυτοδιοίκησης, και μαζί με την Επαρχία Ζόνγκλι σχηματίζουν μια μεγάλη μητροπολιτική περιοχή. Το Ταογιουάν αναπτύχθηκε από μια απλή δορυφορική πόλη της μητροπολιτικής περιοχής του Ταϊπέι και έχει γίνει η τέταρτη μεγαλύτερη μητροπολιτική περιοχή, και η πέμπτη πολυπληθέστερη πόλη της Ταϊβάν. Επειδή η μετακινήσεις στη μητροπολιτική περιοχή του Ταϊπέι είναι εύκολες, η Ταογιουάν είδε την ταχύτερη πληθυσμιακή ανάπτυξη από όλες τις πόλεις της Ταϊβάν. 

Το όνομα "Ταογιουάν" σημαίνει "κήπος με ροδακινιές" στα Κινεζικά, και αποδίδεται στο ότι στην περιοχή υπήρχαν πολλές ροδακινιές. Στην πόλη υπάρχουν πολλά βιομηχανικά πάρκα και τα κεντρικά γραφεία πολλών μεγάλων εταιρειών. Το Διεθνές Αεροδρόμιο της Ταογιουάν εξυπηρετεί την πρωτεύουσα, την Ταϊπέι, και την υπόλοιπη βόρεια Ταϊβάν. 

Η πόλη της Ταογιουάν το 2014 προάχθηκε σε καθεστώς ειδικού δήμου, ενώ παλαιότερα βρισκόταν σε καθεστώς κομητείας. Η πόλη έχει 13 επαρχίες, και η έδρα της βρίσκεται στην ομώνυμη, την Επαρχία Ταογιουάν.
Βιτρί-λε-Φρανσουά

Το Βιτρί-λε-Φρανσουά (γαλλικά: Vitry-le-François) είναι κοινότητα στο νομό Μαρν στην περιοχή Γκραντ Εστ, στη βορειοανατολική Γαλλία. Βρίσκεται στον ποταμό Μαρν και είναι το δυτικό άκρο του καναλιού Μάρνη-Ρήνου.

Είναι μία από τις τρεις υπονομαρχίες του νομού Μαρν. Έχει πληθυσμό 12.552 κατοίκους (2016) και είναι το κέντρο ευρύτερης αστικής περιοχής με 32.003 κατοίκους (2015).

Οι κάτοικοι αναφέρονται ως Βιτριά (τ).
Ολίβια Μπούσιο

Η Ολίβια Μπούσιο ("Olivia Bucio", 26 Οκτωβρίου 1954 -) είναι Μεξικανή ηθοποιός.
Είναι ένα από τα σημαντικότερα αστέρια του μουσικού θεάτρου του Μεξικού τη δεκαετία του 1980.
Εφλανί

Το Εφλανί (τουρκικά: "Eflani") είναι πόλη και διαμέρισμα της Επαρχίας του Καραμπούκ, στην Περιοχή Μαύρης Θάλασσας της Τουρκίας. Το Εφλανί ευρίσκεται σε απόσταση 100 χμ. νότια της Μαύρης Θάλασσας. Σε απόσταση 46 χμ. ανατολικά του Καραμπούκ, ευρίσκεται επί υψιπέδου το οποίο χωρίζεται από μικρούς ποταμούς εν μέσω των υψηλών βουνών και των κοιλάδων. Κατά την απογραφή του 2000, ο πληθυσμός του διαμερίσματος ήταν της τάξεως των 12.270 κατοίκων, εκ των οποίων οι 3.897 κατοικούσαν εντός της πόλεως του Εφλανί. Το διαμέρισμα καλύπτει έκταση της τάξεως των 587 km², ενώ η πόλη βρίσκεται σε υψόμετρο 897 μ.
Πλατεία Μεγάλης του Γένους Σχολής

Η Πλατεία Μεγάλης του Γένους Σχολής βρίσκεται στην Αθήνα έναντι του Νοσοκομείου Ευαγγελισμός και επί της Λεωφόρου Βασιλίσσης Σοφίας, στο ύψος του ξενοδοχείου "Χίλτον". Πήρε την ονομασία της από την Μεγάλη του Γένους Σχολή βάσει πράξης του Δημοτικού Συμβουλίου του Δήμου Αθηναίων το έτος 1958, η οποία ακολούθως εγκρίθηκε από τη τότε Νομαρχία Αττικής.

Στη πλατεία εκτίθεται το γυάλινο γλυπτό "Δρομέας" του Κώστα Βαρώτσου.